ועדת הכספים, כנסת 20, פרוטוקול מספר 223, 2015-12-30 10:45

משה גפני: בוקר טוב, אני מתכבד לפתוח את ישיבת ועדת הכספים.

אחמד טיבי: הצעה לסדר, אדוני.

משה גפני: כן, אני כבר אתן לך.

משה גפני: אני מתכבד לפתוח את ישיבת ועדת הכספים.

משה גפני: אני מתנצל על האיחור מסיבות - - -.

משה גפני: אני מברך אתכם על הבחירות אתמול במרכז הליכוד.

משה גפני: לא חשוב מה התוצאות, אבל - - -

מכלוף מיקי זוהר: תודה רבה.

מכלוף מיקי זוהר: אני מרגיש כמנצח.

מכלוף מיקי זוהר: אני תמכתי.

משה גפני: אה, תמכת בחיים כץ?

מכלוף מיקי זוהר: אני הבנתי את הרעיון שלו בכלל.

מכלוף מיקי זוהר: העליתי את הרעיון של לרוץ.

משה גפני: אז יש לך סיעתא דשמיא בעניין.

מכלוף מיקי זוהר: חד-משמעית.

משה גפני: לא חשוב, אני לא מתערב בזה.

משה גפני: זה לא - - -

מכלוף מיקי זוהר: מה זה לא?

מכלוף מיקי זוהר: אתה מעורב כל הזמן.

משה גפני: לא מעורב בכלל.

מכלוף מיקי זוהר: אתה ביקשת לדעת אתמול את התוצאות.

משה גפני: כמו כולם ביקשתי.

מכלוף מיקי זוהר: סתם, סתם.

מכלוף מיקי זוהר: זה סתם שקר.

מכלוף מיקי זוהר: סתם רציתי להצחיק, זה ממש לא היה נכון.

משה גפני: חבר הכנסת אחמד טיבי, הצעה לסדר.

משה גפני: רבותי, אני מבקש שעכשיו יהיה שקט.

אחמד טיבי: תודה רבה, אדוני.

אחמד טיבי: אני רוצה לברר.

אחמד טיבי: אתמול קראתי הודעה של חברת כנסת שמדי פעם מבקרת כאן בוועדה, שהיא טוענת למעשה גבורה, ותיכף אסביר.

אחמד טיבי: היא טוענת שהיא ורק היא היתה אתמול בישיבה.

אחמד טיבי: מתחה ביקורת על כל חברי הוועדה.

יצחק וקנין: במקרה גם אני ומיקי לוי היינו.

אחמד טיבי: אמרה שהם לא דואגים לשכבות החלשות, לא לפריפריה, לא לערבים, ורק היא מנעה מיושב-ראש הוועדה הצבעות על קיצוצים של מעונות יום, ובתוך זה בטח יש קיצוצים לערבים.

אחמד טיבי: ולכן, היא הצילה את הערבים, הצילה את הפריפריה, הצילה את המוחלשים.

אחמד טיבי: אדוני היושב-ראש, האם התכוונת אתמול להצביע?

אחמד טיבי: שאלה שנייה – מצאתי אתמול שבאחת ההצבעות שהיית צריך להצביע ולא הצבעת יש העברה של 106 מיליון שקל לרשויות הערביות.

אחמד טיבי: האם מניעת ההצבעות אתמול גרמה למניעת העברה של 106 מיליון שקל על-ידי אותה חברת כנסת גיבורה שכתבה סטטוס והוציאה הודעה גם בעברית, גם בערבית?

אחמד טיבי: האם צריך להודות לה או להוציא נגדה עוד הודעה?

נורית קורן: היא למדה ממש טוב בשיעור ערבית אתמול.

משה גפני: אלה השאלות?

אחמד טיבי: נתבקשתי על-ידי הציבור לשאול את השאלה הזו.

אחמד טיבי: כל הציבור פנה אליי, ציבור המוחלשים.

משה גפני: אז אענה לך לשאלות ובאמצעותך לציבור.

משה גפני: אתמול לא היו הצבעות מכיוון שהיו בחירות במרכז הליכוד.

משה גפני: לקואליציה לא היה רוב מראש.

אחמד טיבי: לא התכוונת מראש להצביע.

משה גפני: התכוונתי לעשות עוד דבר.

משה גפני: לא היו הצבעות בגלל שהיו בחירות במרכז הליכוד.

משה גפני: את היית.

נורית קורן: אני הייתי פה, ואפילו הזעיקו אותי.

משה גפני: כן, אבל לא היה רוב.

משה גפני: רכז הליכוד אמר לי, הוא דיבר גם חבר הכנסת וקנין.

משה גפני: הוא אמר: אין לי רוב, אני לא יכול.

משה גפני: יש בחירות במרכז הליכוד.

משה גפני: לכן, לא התכוונו להצביע.

משה גפני: דבר נוסף, אני חשבתי אולי לבקש, אבל בסוף החלטתי שלא.

משה גפני: בין יתר ההעברות שאנחנו נצביע עליהן היום, בעזרת השם, היתה העברה מאוד גדולה למגזר הערבי – 106 מיליון שקל.

משה גפני: זה לא רק רשויות.

משה גפני: היו שם כמה דברים ותיכף נראה את זה.

משה גפני: אנחנו נסיים את החלק של נושאי משרה ואז ההעברה הזו תעלה.

משה גפני: אני מזמין אותך להיות כאן ולראות את ההעברה הזו.

משה גפני: אם היו מסכימים כולם אז הייתי מצביע.

אחמד טיבי: אז לא כולם הסכימו, ולכן התעכבה ההעברה של 106.

משה גפני: לא הסכימו להעביר כלום, כן.

נורית קורן: אני באתי בשביל להעביר.

אחמד טיבי: זה חשוב - מה שאתה אומר עכשיו.

אחמד טיבי: זה מצער וזה חשוב.

משה גפני: אחמד, אפשר לתקן את זה עכשיו.

אחמד טיבי: אנחנו פה.

אחמד טיבי: נא לקרוא לגיבורה.

זאב בנימין בגין: לא, לא.

זאב בנימין בגין: לא בהעדרה של אותה חברת כנסת.

זאב בנימין בגין: זה לא יכול להיות.

אחמד טיבי: לא בהעדרה.

אחמד טיבי: חבר הכנסת בגין, זה לא יכול להיות.

<קריאה: עם חליפת הסופרמן, או בלי.

זאב בנימין בגין: לא, לא.

זאב בנימין בגין: אני מציע הפסקה, אדוני היושב-ראש.

אחמד טיבי: אני מ-99' פה, אבל אני לומד דברים חדשים.

בצלאל סמוטריץ': בני, אם אתה משתתף בשיח הזה אז משהו כאן באמת - - -

אחמד טיבי: כנראה משהו עלה לו על העצבים, אפילו לבני בגין.

זאב בנימין בגין: יש שיתוף פעולה ארוך שנים בין הליטאי הזה לבין הגליצאי הזה.

משה גפני: קודם כל, אנחנו לא נעכב את הדיון על שכר הנשיא ונושאי משרה שיפוטית ונוסחת העדכון.

משה גפני: אנחנו קודם נקיים את הדיון הזה ואני מעריך שזה ייקח בערך חצי שעה.

משה גפני: לאחר מכן נעבור להעברות עליהן אנחנו מדברים.

בצלאל סמוטריץ': למה שלא נעשה את ההצבעות?

בצלאל סמוטריץ': הרי אם יהיו רביזיות - - -

משה גפני: זה סדר היום.

בצלאל סמוטריץ': מה תעשה?

בצלאל סמוטריץ': מתי תספיק רביזיות?

בצלאל סמוטריץ': היום ה- 30 לדצמבר.

בצלאל סמוטריץ': אחרי המליאה כאילו?

משה גפני: יש יום ארוך.

בצלאל סמוטריץ': אני מבקש הצעה לסדר.

בצלאל סמוטריץ': בוא נשנה את הסדר.

משה גפני: אני לא - - -

יצחק וקנין: היום זה רק הצבעות כי את הדיונים קיימנו אתמול.

בצלאל סמוטריץ': בסדר, אבל חצי שעה עד הרביזיה?

משה גפני: מה שיסתיים היום – יסתיים היום.

משה גפני: זו הישיבה האחרונה כנראה, או בלי נדר, של שנת התקציב 2015.

משה גפני: ככל הנראה לא תהיה יותר ישיבה.

משה גפני: אני רוצה רגע, ברשותכם, כמה דקות לסכם את העניין הזה.

משה גפני: גם הצוות של הוועדה, אבל גם חברי הוועדה, עמדו בלחצים בלתי רגילים.

משה גפני: אני לא זוכר בכל תקופת כהונתי דבר מהסוג הזה שהיה כאן.

משה גפני: היו בזה הרבה בעיות והבעיות האלה הן אכן נכונות – גם מה שהעלו חברי האופוזיציה וגם מה שהעלו חברי הקואליציה, אלה שהיו בדיונים.

משה גפני: היה פה דבר שהוא כמעט בלתי אפשרי מבחינה מעשית.

משה גפני: התקציב אושר לאחר דיונים ארוכים, חוק הסדרים ותקציב ב-19 בנובמבר.

משה גפני: היו פה דיונים במשך כל ימות השבוע, כמובן חוץ משבת ויום שישי.

משה גפני: היו דיונים ארוכים ודיונים שהיינו צריכים למצות הכול.

משה גפני: אני מאוד שמח על מה שהיה בחוק ההסדרים לפחות שאנחנו תיקנו הרבה מאוד דברים יחד עם האופוזיציה, אבל הקואליציה בראשה.

משה גפני: אבל יחד עם האופוזיציה, אני מדגיש את זה.

משה גפני: הרבה מאוד תיקונים שהם לטובת הציבור.

משה גפני: זה גם היה במשכנתאות, גם הרופאים בפריפריה – דברים רבים שבסופו של דבר הוועדה עמדה בהם ועמדה בהם בפרק זמן בעייתי.

משה גפני: לא היה אף פעם דבר כזה.

משה גפני: בסופו של דבר, בימים רגילים ועדת הכספים כשהיא מסיימת את הדיון בחוק ההסדרים ובתקציב, היא נחה קצת.

משה גפני: הדיונים הופכים להיות יותר רגועים כי זה אחרי חודשיים של דיונים אינטנסיביים וקשים, וכאן קרה ההיפך.

משה גפני: סיימנו את חוק ההסדרים, סיימנו את התקציב, ואנחנו עומדים בהעברות במסות שהן בלתי רגילות.

משה גפני: אני מאוד כועס על העניין הזה.

משה גפני: יכול להיות שאין מקום לכעס מכיוון שבמשך חודש אחד או חודש ועשרה ימים צריך להעביר העברות ועודפים שבימים רגילים עושים את זה במשך שנה שלמה.

משה גפני: אבל זה היה כמעט בלתי אפשרי.

משה גפני: עוד היום אנחנו צריכים לסיים העברות שהיו אתמול שאנחנו צריכים לאשר אותן היום.

משה גפני: אם יהיו רביזיות אנחנו נצטרך להצביע על הרביזיות היום.

משה גפני: מבחינת צוות הוועדה, מבחינת חברי הוועדה, הימים הם ימים קשים.

משה גפני: אני אומר וחוזר ואומר לאנשי האוצר, מה שעשינו הנחות בהעברות ומה שעשינו הנחות מכיוון שהימים הם ימים משונים כאלה, לא יהיה ב-2016, בעזרת השם, אם אני אמשיך להיות היושב-ראש.

משה גפני: הם יצטרכו להסביר היטב את ההעברות.

מכלוף מיקי זוהר: מה זה "אם תמשיך להיות"?

משה גפני: בכנסת הכול זמני.

נורית קורן: זמני לקדנציה.

מכלוף מיקי זוהר: אם אדוני יעז לעשות פעולה בניגוד לעמדת הוועדה ולעזוב את תפקיד היושב-ראש, נא לעדכן אותנו מראש.

מכלוף מיקי זוהר: לא חצי שעה קודם, כדי שנוכל להיערך.

מכלוף מיקי זוהר: אנחנו צריכים להיערך לקמפיין ברור למנוע את המהלך.

מכלוף מיקי זוהר: זה לוקח זמן, זה תהליך.

משה גפני: לא זה מה שעומד על הפרק.

משה גפני: לא לזה התכוונתי.

משה גפני: התכוונתי – הכול פה נתון לשינויים.

משה גפני: אני מעריך שלא הולכים לקרות שינויים.

משה גפני: אני מעריך שכל עוד יש לקואליציה 61 חברים היא תחזיק עד סוף הקדנציה.

משה גפני: אבל זו סתם הערכה שאין לה על מה להתבסס.

מכלוף מיקי זוהר: גם אני מאמין בזה.

משה גפני: לא, אני מאמין בקדוש ברוך הוא.

אחמד טיבי: אתה חושב שתעבירו את התקציב בסוף השנה הבאה?

מכלוף מיקי זוהר: ועוד איך, ועוד איך.

מכלוף מיקי זוהר: אני בטוח בזה.

מכלוף מיקי זוהר: בלי להרחיב.

משה גפני: אני לא יודע.

משה גפני: רוצים להרחיב את הקואליציה.

משה גפני: יש חלקים שאם רוצים להרחיב איתם את הקואליציה, הערכתי היא שהקואליציה לא תחזיק מעמד.

משה גפני: יש חלקים באופוזיציה שאם איתם ירחיבו את הקואליציה זה כן יחזיק מעמד.

משה גפני: אבל זה הדעות שלי לעצמי בגלל שזה לא משנה עכשיו לשום דבר.

משה גפני: אין עכשיו שום דיון על שום דבר מהסוג הזה.

משה גפני: אני מעריך שגם לא יהיה דיון בליכוד.

משה גפני: עד שלא ייגמר התהליך שם בתוכם אז לא הולך לקרות שום דבר דרמטי.

משה גפני: על כל פנים, כל מה שאני רוצה לומר זה החלק המעשי.

משה גפני: בשנת 2016 כשניכנס לשנה רגילה שבה אין תקציב, כלומר, התקציב אושר כבר עכשיו ואין דיונים על תקציב לפחות לא בשמונה חודשים הראשונים, ההעברות תצטרכנה להיות העברות מסודרות כפי שסיכמנו בנוהל החדש שהוועדה אישרה אותו פה אחד.

משה גפני: חברי הוועדה יצטרכו לדעת מראש, ותוך כדי ההסבר.

משה גפני: לא בהסבר כזה שלא מבינים ממנו דבר וחצי דבר.

משה גפני: יצטרך להיות הסבר מפורט.

משה גפני: חברי הוועדה יוכלו לשאול את השאלות.

משה גפני: יצטרך להיות כאן גם הרפרנט מהאוצר וגם נציג המשרד הייעודי שאליו עובר הכסף.

משה גפני: חברי הוועדה יצטרכו לשאול שאלות.

משה גפני: אם לא תהיינה תשובות, אני אחזיר העברות.

משה גפני: אני אבקש להחזיר העברות חזרה לאוצר כדי שיביאו אותן מסודרות.

משה גפני: זה מה שהיה לי לומר לגבי העניין הזה.

משה גפני: אני מתחיל את הדיון לגבי הפחתת עדכון של שכר הנשיא ונושאי משרה שיפוטית באחוז אחד.

אחמד טיבי: הלך עליך המבוא.

משה גפני: איפה היית?

משה גפני: איפה היית מתי שהיו צריכים אותך?

אחמד טיבי: אגב, לבאסל גטאס יש חלק במה שאמרתי.

אחמד טיבי: סליחה שלא הזכרתי את שמו.

אחמד טיבי: הוא קרא לחברת הכנסת "הגיבורה", ואמר לה: תגיעי, יש העברות – הוא.

באסל גטאס: זה מצולם.

באסל גטאס: יש ווטסאפ.

באסל גטאס: אני אעביר לך.

משה גפני: כל דבר התחלתם לצלם?

אחמד טיבי: באסל, אתה יודע מה לא הועבר אתמול בגלל מעשה הגבורה?

אחמד טיבי: 106 מיליון שקל לרשויות הערביות.

משה גפני: זה לא רק הרשויות, ההעברה מורכבת מכמה חלקים.

אחמד טיבי: לא, לא.

אחמד טיבי: יש סעיף מיוחד - 106 מיליון שקל העברות.

מיקי לוי: זה בנפרד.

אחמד טיבי: בנפרד, ויש 25 מיליון שקל אולמות ספורט.

מיקי לוי: אחמד, לא הגענו לזה אתמול.

אחמד טיבי: הוא לא התכוון להצביע.

אחמד טיבי: הוא אמר: לא התכוונתי להצביע בכלל.

אחמד טיבי: הכול מצולם.

אחמד טיבי: תצלמו, תעשו מה שהגיבורה עושה.

משה גפני: אחמד, למען הדיוק ההיסטורי – אתה צודק, מדובר ב-106 מיליון שקל שזה לרשויות מקומיות במגזר הערבי והבדווי.

משה גפני: אבל יחד עם זה, יש העברות נוספות.

משה גפני: למשל, 25 מיליון שקל באותה העברה בהרשאה להתחייב להשלמת אולמות ספורט במגזרי המיעוטים.

אחמד טיבי: איך נמנע להעביר דבר כזה?

משה גפני: רגע, תדפוק בסוף על השולחן.

משה גפני: אחר זה יש 6,000.

משה גפני: לא, 6,000 זה עובדים זרים.

אחמד טיבי: לא, לא – חשוב.

אחמד טיבי: מה, אנחנו לא מתעניינים בעובדים זרים?

משה גפני: גם אנחנו, המפלגה שלי גם.

אחמד טיבי: אז זה נמנע להעביר.

משה גפני: נעביר את זה היום, בעזרת השם.

אחמד טיבי: אבל אתמול היתה הישיבה החשובה.

משה גפני: 2.5 מיליון שקל זה אשכולות אזוריים במשרדי האנרגיה לפיתוח כלכלי של המגזר הערבי.

יצחק וקנין: - - - פלסטין.

נורית קורן: אדוני היושב-ראש, יושבים פה אנשי בתי המשפט.

נורית קורן: אני מספרת להם כמה אני עובדת קשה, ועכשיו אנחנו רק מתלוצצים פה.

נורית קורן: אז הם יגידו לי: על מה אני מתלוננת, נכון?

משה גפני: לא, הם יודעים.

משה גפני: הם מכירים את זה והם אוהבים שלא יותר מדי ברצינות, שגם יש הומור באמצע.

זאב בנימין בגין: אדוני היושב-ראש, עם קצת פחות הומור אני מקווה שחברי האופוזיציה ומציע ההצעה לסדר יחד איתם, יברכו היום אחרי הצהריים אם תתקבל בבוקר בממשלה ההצעה החשובה ביותר לעניין זה מאז קום המדינה, תוכנית רב-שנתית לפיתוח היישובים והחברה הערבית בארץ בהיקפים של 10 עד 15 מיליארד שקל.

זאב בנימין בגין: תוכנית מהפכנית, דרמטית, לא היתה כמותה, ואני מקווה שבגלל הפער שבין המיליארדים לבין הברכה הנדרשת ל-106 מיליון לא יימנעו הברכות הראויות האלה מצד חברי האופוזיציה.

באסל גטאס: אבל בוא לא נקדים.

משה גפני: חבר הכנסת בגין, אני מודה לך על דבריך.

משה גפני: באסל, נגיע לזה.

זאב בנימין בגין: אמרתי אם.

זאב בנימין בגין: לא, אם חברת הכנסת ההיא לא תפריע, אז אולי זה יעבור.

באסל גטאס: אני אומר לכם ולמיקי שיש מה שנקרא אפריורי ויש מה שנקרא דה-פקטו.

באסל גטאס: אנחנו נברך דה-פקטו, לא אפריורי.

זאב בנימין בגין: אמרתי אחרי הצהריים.

זאב בנימין בגין: אחרי הצהריים אם.

משה גפני: תודה רבה, רבותי.

משה גפני: לגבי הנושא של נושאי משרה ברשויות השלטון אני מבקש לאחד את שני הסעיפים הראשונים ולדון על שניהם ביחד.

משה גפני: בישיבה הקודמת אנחנו דיברנו לאחר שוועדת הכנסת החליטה על הפחתה בהעלאה בשכר של חברי הכנסת להקפיא או לבטל העלאה של אחוז אחד מתוך העלאה שקיימת.

משה גפני: אני ביקשתי בישיבה הקודמת שהשתתפו פה גם מנהל בתי המשפט וגם מנהל בתי הדין הרבניים לגבי הנושא הזה שגם - - -

<ורדה וירט לבנה: - - -

משה גפני: סליחה, השופטת ורדה וירט לבנה – ברוכה הבאה.

משה גפני: על כל פנים, במהלך הדיון ההוא הודיעו לי השופטת ורדה, ומי עוד היה?

משה גפני: השופט - - -

<ורדה וירט לבנה: משה יועד הכהן, והרב הישריק.

משה גפני: כן, נכון - והרב הישריק, ומנהל בית המשפט השופט שפיצר והרב יעקבי.

משה גפני: הסכימו על הפחתה של אחוז אחד.

משה גפני: מכיוון שלא עשיתי הצבעות בפעם הקודמת אנחנו נצטרך לעשות את זה היום.

משה גפני: אני מבקש לומר לחברי הוועדה שיש כמה דרישות של השופטים ושל הדיינים.

משה גפני: אגב, כשאנחנו מדברים על שופטים אנחנו מדברים גם על דיינים, מדברים גם על הקאדים וקאדים מד'הב.

משה גפני: אנחנו מדברים על כולם בשווה, כאשר המרכזי זה השופטים בגלל שזה הכמות הכי גדולה, וממילא התקציב גם הכי גבוה.

משה גפני: הדיינים זה הרבה פחות והקאדים עוד פחות, אז ממילא.

משה גפני: אבל כשאני אומר את המילה "שופטים ודיינים" אני מדבר על כולם, על כל נושאי המשרה.

משה גפני: יש לשופטים ולדיינים ולנושאי המשרה כמה בעיות.

משה גפני: יש את הבעיה, ואני שמח שנמצא פה חבר הכנסת בגין, הוא היה שר שבקדנציה הקודמת שלי היה מעורב בעניין הזה.

משה גפני: על כל פנים, היית בנושא וכבר אז עלו כמה דברים שאני אומר.

משה גפני: קודם אני אומר את דעתי.

משה גפני: צריך לשמוע את השופטים ואת הדיינים, ונשמע את חברי הכנסת.

משה גפני: אני חושב שצריך להשוות את כל נושאי המשרה אותו הדבר.

משה גפני: לשופטים יש כמה טענות.

משה גפני: יש בקשות קטנות שנוגע גם לשופטים בבית הדין לעבודה לגבי רכב.

משה גפני: יש את הנושא הזה של לצרף את ההוצאות השונות, שזה יוכר לצורך הפנסיה שזה לא מוכר אצלם.

משה גפני: אצל אחרים כן.

משה גפני: יש דיון שמתקיים כבר הרבה זמן לגבי - - -

זאב בנימין בגין: הגענו אז לפשרה בעניין הזה.

זאב בנימין בגין: שליש ושני שלישים – או משהו כזה.

משה גפני: לא, לגבי הוצאות שונות אין.

משה גפני: לא היה בכלל.

<שגית אפיק: - - - הוא העביר פשרה.

משה גפני: כן, היתה פשרה שהעברתי אותה.

משה גפני: אבל לגבי זה אין פתרון.

משה גפני: בקדנציה הקודמת משום מה הם גם לא ביקשו.

משה גפני: אני לא הייתי יושב-ראש הוועדה.

משה גפני: הם לא ביקשו ועכשיו הם ביקשו.

משה גפני: יש בקשה מסודרת, ואנחנו צריכים לדון בעניין הזה.

משה גפני: לדעתי, הדבר הכי חשוב לשופטים הוא הנושא של הפנסיה הצוברת.

משה גפני: בפנסיה הצוברת משנת 2,000 שופטים צעירים וגם דיינים צעירים פורשים לגמלאות עם פנסיה מאוד נמוכה.

משה גפני: הם רוצם שינוי בעניין הזה, נכון?

<מיכאל שפיצר: לא, לא.

<מיכאל שפיצר: הפנסיה הצוברת זה נושא שנדון בהקשר אחר.

<מיכאל שפיצר: חבר הכנסת בגין שהיה ממונה על מערכת המשפט בקדנציה הקודמת כשר אוצר - - -

זאב בנימין בגין: כן, החלפתי כשר האוצר בהיותו מנוע מלטפל בנושא.

<מיכאל שפיצר: נכון, כן.

<מיכאל שפיצר: שם הוקמה איזה ועדה שבחנה את הנושא.

<מיכאל שפיצר: כאן הבקשה היא להגדיל את ההפרשה בפנסיה הצוברת לשופטים שמצויים בפנסיה צוברת.

<מיכאל שפיצר: היתה ועדת נסים.

משה גפני: כן.

משה גפני: מי מינה אותה?

<מיכאל שפיצר: מינו אותה חבר הכנסת בגין שהיה אז שר.

משה גפני: מה היתה ההחלטה?

<מיכאל שפיצר: הם הגישו מסקנות וזה נמצא בדיון עם האוצר כרגע, עם אגף תקציבים.

<מיכאל שפיצר: זה לא הנושא כאן.

<מיכאל שפיצר: הנושא כאן הוא על דעת האוצר ליישר קו בהפרשות.

משה גפני: בסדר.

משה גפני: אני עובר לנושא העדכון, השופט שפיצר, ואחזור רגע לעניין הזה.

משה גפני: למדנו את הנושא.

משה גפני: אנחנו מכירים את הנושא ואנחנו גם מכירים את המערכת.

משה גפני: אנחנו גם יודעים מה יכול להועיל בעניין הזה.

משה גפני: אני מאוד מאוד, כל הזמן, כבר הרבה שנים, אני סבור שנושאי משרה צריכים שהעדכון שלהם יהיה שווה.

משה גפני: המצב הזה שבו העדכון של חברי כנסת נעשה באופן מסוים, ושרים נעשה באופן אחר, ונשיא באופן שלישי, והשופטים באופן רביעי, ולכל אחד יש איזשהו עדכון שהוא דבר שמזכיר מדינת עולם שלישי, אני חושב שאת זה צריך לבטל.

משה גפני: מצדי זה היה יכול להיות העלאה כלפי מעלה, זה היה יכול להיות הפחתה כלפי מטה, וזה יכול להיות הצעת פשרה.

משה גפני: הצעת פשרה הציע הממונה על השכר במשרד האוצר.

משה גפני: הוא אמר שיש כאלה שנמצאים לפי המדד, יש כאלה שנמצאים לפי השכר הממוצע במשק – לקחת 50% לפי המדד ו-50% לפי השכר הממוצע במשק.

משה גפני: אני מציע את הדבר הזה ואני חושב שזה צריך לחול על כולם.

משה גפני: כתב לי דוד ביטן מוועדת הכנסת שאם נקבל החלטה כלשהי לגבי נושאי המשרה בכלל וזו תהיה החלטה אחידה, הוא יעביר את זה גם בוועדת הכנסת.

משה גפני: המצב כרגע הוא ששכר חברי הכנסת מוצמד לשכר הממוצע במשק.

משה גפני: כאשר המדד היום הוא מאוד נמוך, הוא כמעט שואף ל-0, או לפעמים אפילו פחות מ-0, המציאות הזו שבה חברי הכנסת והשופטים מקבלים עדכון גבוה והשרים וראש הממשלה וכל נושאי המשרה האחרים מקבלים עדכון הרבה יותר נמוך, אני חושב שאסור שזה יקרה.

משה גפני: צריך לקבל החלטה לגבי השכר עצמו, לא לגבי העדכון, לא לגבי למה מצמידים אותו.

משה גפני: אני חשבתי בלילה.

משה גפני: הרי אנחנו מדברים פה גם איתך, גם עם הרב יעקבי, אנחנו מדברים על העניין הזה.

משה גפני: אני חשבתי שהוועדה תציע את שירותיה להיכנס לעניין הזה.

משה גפני: בסופו של דבר, כל ועדה שתקים הממשלה וכל החלטה שיקבל הממונה על השכר אנחנו ועדת השירות.

משה גפני: זה צריך לעבור את הוועדה כאן.

משה גפני: אני מציע שאנחנו – ועדת הכספים - ניכנס לעניין ונגיע למצב שבו הפנסיה של השופטים הצעירים, הדיינים הצעירים, הקאדים הצעירים, תהיה באופן כזה ששכרם לא ייפגע, הפנסיה שלהם לא תיפגע.

משה גפני: אני ארגיש עם זה נכון ודבר מושלם אם אנחנו נלך על שני הדברים יחד – גם לתקן את העוולה כלפי השופטים הצעירים וגם נשנה את הנושא של המדד ושל ההצמדה שהיא תהליך, לדעתי, לא נכון.

משה גפני: אני לא מתכוון לרדת מהעניין הזה.

משה גפני: אני רק לא רוצה לפגוע לא בשופטים ולא בדיינים ולא בקאדים.

משה גפני: אני רוצה להגיע לאיזושהי הסכמה.

משה גפני: הרי המדד בסוף יעלה, הוא לא יישאר ככה, ובסוף יתברר שהדיונים שהתקיימו כאן היו דיונים שהם לטובת השופטים ולא לרעת השופטים.

משה גפני: זה אותו דבר גם לגבי נשיא המדינה.

משה גפני: אגב, אם אתם שמים לב ההחלטה לגבי עדכון השכר באחוז אחד זה רק על השופטים ורק על הנשיא.

משה גפני: זה לא על שרים כי השכר של השרים היה אמור לרדת עכשיו.

משה גפני: רק הפרשנות פה של הלשכה המשפטית אצלנו שכתוב עליית המדד.

משה גפני: אז אם יש ירידת המדד לא מתחשבים בזה.

משה גפני: זה רק אם המדד עולה – לפי זה מעודכן.

משה גפני: על כל פנים, אין לנו דיון של הפחתה של אחוז אחד אצל השרים ואצל ראש הממשלה מכיוון שאין עלייה.

באסל גטאס: זה כמו עובר ושב בבנק.

באסל גטאס: כשאתה במינוס אתה משלם ריבית.

באסל גטאס: כשיש לך פלוס אתה לא משלם ריבית.

משה גפני: גם כך המציאות היא שאותם אנשים יכולים לשבת, אותם נושאי משרה, נושאי משרה בכירים - לאלה יש עדכון של 6% ולאלה אין עדכון בכלל.

משה גפני: אני לא חושב שזה נכון, אני לא חושב שצריך לעשות את זה.

משה גפני: אני חושב שצריך לשנות את זה.

משה גפני: זה דבר שהוא בלתי הגון.

משה גפני: לכאורה יוצא שאם אנחנו הולכים על הממוצע הזה אז השופטים והדיינים עלולים להיפגע, אז ללכת על הכיוון הזה שהפנסיה תהיה נורמלית ושלא יהיו הטענות האלה, כי בסופו של דבר אני לא רואה מה יהיה מהוועדה הזו.

משה גפני: בסוף זה צריך להגיע אלינו.

משה גפני: אני לא בטוח שהאוצר משתף פעולה.

משה גפני: השופט שפיצר, נשמח אם תוכל להגיד לנו מה קורה עם העניין הזה.

<מיכאל שפיצר: צריך להבדיל.

משה גפני: כן, כן - בסדר.

משה גפני: אני הפרדתי.

משה גפני: אני דיברתי על כמה סעיפים יחד.

<מיכאל שפיצר: הנושא של הפנסיה הצוברת, המעבר של כל השופטים שמונו מאז שנת 2,000, מצויים במשטר של פנסיה צוברת ולא במשטר של פנסיה תקציבית שהיה גם חלק מהפחתת שכר לנושאי משרה שיפוטית.

<מיכאל שפיצר: בנושא הזה נוצר פער מאוד מאוד משמעותי בהתחשב בתוחלת העבודה.

<מיכאל שפיצר: אתה מתמנה לשיפוט בגיל מאוחר יחסית.

<מיכאל שפיצר: נוצרים פערים בפנסיה בין שופט בתקציבית שפורש לשופט בצוברת שפורש – פערים מאוד משמעותיים.

<מיכאל שפיצר: את הפערים האלה ביקשנו לצמצם בדרך כזו או אחרת.

<מיכאל שפיצר: אין לנו שום בקשה ולא היתה לחזור למשטר של פנסיה תקציבית.

<מיכאל שפיצר: לצורך זה, אחרי שבאמת היו דיונים רבים עם האוצר ולא הגענו איתם להסכמות, הוקמה ועדת נסים במשותף על-ידי השר דאז בגין והשר נאמן שהיה שר המשפטים.

<מיכאל שפיצר: בראש הוועדה עמד משה נסים ועוד כלכלנים, פרופסורים.

<ורדה וירט לבנה: אנשי האוצר לשעבר.

<מיכאל שפיצר: כן, הוא היה גם שר האוצר.

<מיכאל שפיצר: הם הגישו לפני כשנה מסקנות ואז הממשלה התפרקה כך שלא יכולנו לקדם את העניין הזה.

<מיכאל שפיצר: בתקופה האחרונה התחלנו שוב דיאלוג.

משה גפני: היא הוקמה כשהממשלה הקודמת התפרקה.

משה גפני: אתם כל הזמן עוסקים בפירוקים - סתם.

<מיכאל שפיצר: אנחנו לא עוסקים בזה, אנחנו הקורבנות של זה.

<מיכאל שפיצר: לא היתה לנו שנה ועדה לבחירת שופטים.

<מיכאל שפיצר: מבחינתנו, זה מאוד משמעותי.

<מיכאל שפיצר: יושבת פה חברה בוועדה לבחירת שופטים וגם היא משלמת עכשיו את המחיר כל הזמן עם ועדות.

משה גפני: על כל פנים, איפה זה עומד?

<מיכאל שפיצר: אנחנו עכשיו בשיח מול ראש אגף תקציבים כך שכרגע יש דיאלוג בעניין הזה.

באסל גטאס: אבל מה ועדת נסים המליצה?

<מיכאל שפיצר: היא קיבלה באופן חלקי מאוד את הדרישות של השופטים, שיפרה במשהו את התנאי המוצעים.

<מיכאל שפיצר: האוצר גם לזה לא מסכים.

<מיכאל שפיצר: אנחנו איתם בדיאלוג ונראה לאן זה הולך.

<מיכאל שפיצר: אבל אם אתם חושבים שאתם צריכים להיכנס בתיאום איתם אנחנו מאוד - - -

משה גפני: אנחנו לא חושבים כלום, אנחנו שואלים האם אתם מבקשים.

<מיכאל שפיצר: זה כרגע מול אגף תקציבים.

משה גפני: כרגע זה לא עומד אצלנו על השולחן.

משה גפני: אני הייתי הולך לאוצר והייתי אומר להם: קבלו את תביעות השופטים בזה, ואנחנו נקבל בתמורה את הנושא הזה של העדכון.

<מיכאל שפיצר: אנחנו צריכים לבחון, זו הצעה כבדה מאוד.

משה גפני: כבדה וטובה ונכונה.

משה גפני: אני חושב שזה מגיע לכם ואני חושב שמגיע למדינה שיהיה הכול אחיד.

משה גפני: אם לא הובנתי בהתחלה מה שאמרתי, אז עכשיו אמרתי ברחל בתך הקטנה.

משה גפני: מה השופטת אומרת?

<מיכאל שפיצר: היא לא יכולה להגיד כי אתה זורק לנו בומבה שאנחנו צריכים באמת לבחון אותה.

<מיכאל שפיצר: היא הצעה מאוד משמעותית מבחינתנו, ואנחנו צריכים לבחון אותה.

משה גפני: השופטת, בבקשה.

<ורדה וירט לבנה: הנקודה היא כזו שמדובר בשני דורות של שופטים וצריך לשים את זה על השולחן.

<ורדה וירט לבנה: יש דור א' ויש דור ב'.

<ורדה וירט לבנה: זאת אומרת, כל עסקה במירכאות שאנחנו צריכים לשקול, אנחנו צריכים לחשוב על זה שמדובר בקבוצה מאוד גדולה של דור א' שעליהם לא חל הנושא של פנסיה הצוברת, קבוצה גדולה של פנסיונרים שהם כבר פנסיונרים.

<ורדה וירט לבנה: צריך להבין שאני מייצגת כאן קבוצה מאוד גדולה של שופטים.

<ורדה וירט לבנה: ההצעה הזו של שינוי שיטת העדכון כפי שאני אומרת, ואמרתי בישיבה הקודמת, והסברתי למה אני חושבת שאנחנו שונים, אבל אני יכולה להגיד את זה עוד הפעם כי יש חברי כנסת כאן אחרים.

<ורדה וירט לבנה: אם תרשה לי, אני יכולה להגיד את זה עוד פעם למה אני חושבת שאנחנו כן צריכים להישאר כרגע עם השכר הממוצע, כי זה הליבה של השכר שלנו.

<ורדה וירט לבנה: אין לנו משהו אחר.

<ורדה וירט לבנה: יש כאן חברי כנסת אחרים וחדשים שלא היו בישיבה הקודמת.

<ורדה וירט לבנה: אני מוכנה בכמה משפטים להגיד את זה, אם אתה מרשה לי.

משה גפני: תגידי בקצרה.

משה גפני: לפני שאת אומרת אני רוצה שתדעי את המצב.

משה גפני: זה שאת מייצגת את השופטים, את לא מייצגת רק את השופטים הוותיקים.

משה גפני: את מייצגת גם את השופטים הצעירים.

<ורדה וירט לבנה: יש לי קבוצה מאוד גדולה של שופטים.

<ורדה וירט לבנה: אני לא יכולה להחליט על דבר כזה.

משה גפני: יש קבוצה גדולה של שופטים ותיקים.

משה גפני: חלקם לפני פרישה לגמלאות.

<ורדה וירט לבנה: חלקם כבר פרשו.

משה גפני: חלקם כבר פרשו – בסדר.

<ורדה וירט לבנה: זה פגיעה בהם.

משה גפני: תמונת המצב מחולקת לשניים או יש לה שני מרכיבים: האחד – כי יכול להיות שהמדד יעלה והשכר הממוצע במשק לא.

משה גפני: אנחנו רואים את זה לאורך זמן אז אנחנו רואים שיש בעניין הזה שינויים.

משה גפני: שנית, יכול להיות מצב שבו בלי הסכמה אתכם ובלי כלום אני אצליח לשכנע את רוב חברי הוועדה ואנחנו נעשה את זה.

משה גפני: זאת אומרת, אני לא צריך את ההסכמה שלכם בשביל לעשות.

משה גפני: אני רוצה את ההסכמה שלכם, אני מבקש אותה.

<מיכאל שפיצר: קודם כל, החוק לא מאפשר את זה, הרב גפני.

<מיכאל שפיצר: בדיוק לזה התכוון המחוקק בסעיף 10 – לא להפקיר את השופטים לסיטואציה שכזו.

משה גפני: אתם טועים.

משה גפני: אבל מה זה משנה?

משה גפני: בשביל זה אני מבין במשפטים ואתם - - -

<מיכאל שפיצר: במדינת ישראל מעולם, מעולם לא פגעו בשכר באופן חד-צדדי בצורה כזו.

משה גפני: השופט שפיצר, אנחנו לא שם.

<מיכאל שפיצר: אתה מביא אותנו לשם.

משה גפני: לא.

משה גפני: אני אמרתי שיש אפשרות חוקית.

משה גפני: ראשית, יש את השופטים הצעירים, זה לא רק השופטים הוותיקים, צריך לחשוב גם עליהם.

משה גפני: וזה פתרון, אם אנחנו הולכים שלובי זרוע בעניין הזה.

משה גפני: לא עושים את זה בלי זה ואת זה בלי זה.

משה גפני: זה נושא אחר, רק צריך להסתכל גם על דור העתיד.

משה גפני: שנית, האם אני יכול להעביר את ההחלטה כך או אחרת?

משה גפני: אני מבקש מכם, אל תתמודדו איתי בעניין הזה.

משה גפני: אני לא מתמודד אתכם במקצוע שלכם, אל תתמודדו איתי במקצוע שלי.

משה גפני: אני העברתי פה דברים שהיו כמעט בלתי אפשריים.

משה גפני: בואו נעזוב את זה, אנחנו לא שם עכשיו.

<מיכאל שפיצר: מה שהנחת לנו עכשיו על השולחן זו הצעה גדולה שאנחנו צריכים לבחון אותה.

<מיכאל שפיצר: יש בתוכנו, כמו שאמרה השופט וירט לבנה, שתי קבוצות.

<מיכאל שפיצר: אם נלך לפתרון הזה נצטרך למצוא בתוכנו מענה כי יש ניגוד עניינים מובהק בהקשר הזה בין השופטים בתקציבית לשופטים בצוברת.

משה גפני: בשביל זה יש כנסת.

<מיכאל שפיצר: אבל אני חושב שאנחנו יודעים לפתור בתוכנו בעיות יפה מאוד.

<מיכאל שפיצר: לא רק כלפי חוץ, גם כלפי פנים.

<מיכאל שפיצר: לכן, אנחנו מבקשים אפשרות לבחון את זה.

משה גפני: הרב הישריק נציג הדיינים, בבקשה.

<אליהו הישריק: אני רק יכול לחזור על דבר שאני אמרתי פה לפני שבועיים.

משה גפני: אתה שמעת את ההצעה שלי?

משה גפני: אצל הדיינים זה אותו דבר.

<אליהו הישריק: אני יודע.

<אליהו הישריק: אני חושב שלא צריך לקשור בין שני הדברים.

<אליהו הישריק: יש שתי בעיות וצריך לפתור כל בעיה בפני עצמה.

<אליהו הישריק: שנית, אי-אפשר לשנות את העדכון של שופטים ודיינים.

<אליהו הישריק: אני חוזר עכשיו על הצעה שכבוד היושב-ראש אמר לפני שנה ושנתיים - -

משה גפני: כן, אמרתי את זה גם בישיבה הקודמת.

<אליהו הישריק: - - במנותק מבירור של כל המרכיבים שחסרים במשכורת של השופטים והדיינים.

<אליהו הישריק: אנחנו לא נחזור על זה עכשיו.

<אליהו הישריק: לא הבראה, לא ספרות מקצועית, לא שום דבר – אין כלום.

<אליהו הישריק: זה בלוק אחד וזה הדבר היחיד.

<אליהו הישריק: בשביל זה נוצרה בזמנו - - -

משה גפני: זאת אומרת, הרב הישריק אתה מציע שאתם מסכימים להיכנס לכל המכלול?

משה גפני: לדבר על הכול יחד?

<אליהו הישריק: כן.

משה גפני: אז יש הסכמה מכם?

<אליהו הישריק: כבוד הרב הציע את זה.

משה גפני: בסדר.

משה גפני: בסדר?

<ורדה וירט לבנה: לא, אני לא אמרתי בסדר.

<ורדה וירט לבנה: אני עוד לא אומרת בסדר על שום דבר מאחר ואני חושבת שכרגע מה שעומד על הפרק באמת בצורה באמת דחופה יותר זה באמת הנושא של העדכון של השנה.

משה גפני: השנה יעודכן.

משה גפני: אם הוועדה תאשר את הבקשה שלכם להוריד אחוז אחד, השנה לא ישונה.

משה גפני: העדכון יהיה לפי השנה.

משה גפני: אנחנו מדברים על שנה הבאה.

<ורדה וירט לבנה: כמו תמיד שמבקשים מאתנו, אנחנו מסכימים, וגם הפעם הסכמנו, להפחית אחוז אחד מהעדכון.

<ורדה וירט לבנה: בעניין הזה אנחנו חושבים שלא תהיה בעיה.

<ורדה וירט לבנה: לגבי העתיד הועלו פה נושאים כבדי משקל ביותר.

<ורדה וירט לבנה: אם אדוני זוכר, גם בישיבה הקודמת כשדיברתי שמשנת 80', בימיו של הנשיא שמגר, לא נגעו בשכר של השופטים והשכר עלה רק לפי השכר הממוצע במשק שגם טוב לנו עם זה.

<ורדה וירט לבנה: אבל אדוני אמר: בואו נשב.

<ורדה וירט לבנה: אני בטוחה שהכול בא ממקום של רצון טוב ולשפר

משה גפני: בסדר.

משה גפני: אני אמרתי גם בואו נשב ואני גם אמרתי שלכנסת יש כוח.

<ורדה וירט לבנה: אני מציעה שבאמת אפשר לשבת ולקיים דיונים רציניים, אולי אפילו בצורה קצת יותר מצומצמת.

<ורדה וירט לבנה: זה אפקטיבי.

<ורדה וירט לבנה: אין לי ספק שאתה רוצה רק לשפר לנו.

משה גפני: נכון, אני רוצה שהמדינה תיראה נורמלית.

משה גפני: את לא היית בדיונים במליאת הכנסת.

משה גפני: היה מדובר על הורדת 10% מהצמדה ומכמה דברים.

משה גפני: עלו חברי כנסת מהקואליציה ומהאופוזיציה, וחלקם אפילו היום שרים.

משה גפני: הם אמרו: לא יכול להיות מצב כזה שיפחיתו פה ולא יפחיתו פה.

משה גפני: הכוונה היתה אליכם ואמרו את זה במפורש.

משה גפני: אני לא רוצה שזה יגיע.

משה גפני: אני רוצה לשמור על כבודכם.

משה גפני: אני רוצה שהמדינה תיראה מדינה נורמלית שמחליטים לגבי השכר שלכם בכבוד ובדרך ארץ ובאמת את מה שמגיע.

משה גפני: אבל העדכון צריך להיות עדכון אחיד.

משה גפני: לא שחברי הכנסת יותקפו על זה שהם צמודים לשכר הממוצע במשק ושאתם מקבלים את זה, זה גם פגיעה בכבודכם, ואצל אחרים לא.

משה גפני: יש הסכמה שלכם, זה נרשם בפרוטוקול, לדון על העניין.

<ורדה וירט לבנה: אנחנו אמרנו שיש לנו הסכמה לשקול, לשאול את - - -

משה גפני: בסדר.

משה גפני: אנחנו נשב, יכול להיות שנעשה צוות מצומצם.

<מיכאל שפיצר: הסכמה לדון יש לנו כל הזמן.

<מיכאל שפיצר: אנחנו לא מתווכחים על הסכמה לדון.

משה גפני: אם נגיע למסקנה שאין הסכמה אז יכול להיות שאני אביא את זה פה להצבעה ואני אנסה לשכנע את החברים.

משה גפני: יש לנו את היכולת.

<ורדה וירט לבנה: אני חייבת להגיד את זה שוב ושוב, אני נורא מצטערת.

<ורדה וירט לבנה: אני אגיד את זה בכל ישיבה, ויש כאן אנשים שלא היו בישיבה הקודמת, אני לא קושרת בין ההצמדה של חברי כנסת, שרים או מנכ"לים לבין ההצמדה של השופטים.

<ורדה וירט לבנה: אנחנו סקטורים אחרים.

משה גפני: גם חברי הכנסת אומרים את זה.

<ורדה וירט לבנה: לא.

<ורדה וירט לבנה: מי שיותר משותף זה השרים וחברי הכנסת שהם נבחרי ציבור.

<ורדה וירט לבנה: הם באים לקדנציות.

<ורדה וירט לבנה: אנחנו לא נבחרי ציבור.

<ורדה וירט לבנה: אנחנו מתמנים זו העבודה שלנו, זה התפקיד שלנו ל-20 - 30 שנה.

<ורדה וירט לבנה: לכן, גם אמרתי כמו שאמרתי פעם קודמת.

משה גפני: יש חברי כנסת שמתפללים לקדוש ברוך הוא שמעמדם יהיה כמוכם ל-20 – 30 שנה.

<ורדה וירט לבנה: על זה אני רוצה לדבר.

<ורדה וירט לבנה: למה לכן המסלולים שונים?

<ורדה וירט לבנה: המסלולים שונים, וצריך להבין את זה, רבותי וגברותי.

<ורדה וירט לבנה: קודם כל, נתחיל מזה שהשרים שהוצמדו למדד בעבר, זה היה לבקשתם והסכמתם.

<ורדה וירט לבנה: בוא נתחיל מזה, כי אז המדד עלה מאוד גבוה והם רצו את זה ונתנו להם את זה.

<ורדה וירט לבנה: לא כפו עליהם את זה.

<ורדה וירט לבנה: קיבלו 33% אז תוספת.

<ורדה וירט לבנה: היום השכר של שר מתחיל וחבר כנסת מתחיל גבוה ב-10,000 שקל משכר של שופט מתחיל.

<ורדה וירט לבנה: לשופט לוקח בערך בין חמש לעשר שנים להגיע לשכר הבסיס שלו.

יצחק וקנין: אני מצטער שאתם מציגים רק את מה שנוח לכם.

<ורדה וירט לבנה: לא, לא – להיפך.

יצחק וקנין: אני מספיק ותיק פה.

יצחק וקנין: לשרים הורידו את ה-7% פנסיה, ולכם השאירו.

<קריאה: גם לנו הורידו.

משה גפני: אחרי זה את ה-4%.

יצחק וקנין: את ה-4% שהיה גם הורידו, ולכם השאירו.

<ורדה וירט לבנה: לא.

יצחק וקנין: חבר'ה, אל תיקחו את זה רק לצד שאתם רוצים.

יצחק וקנין: אנחנו אתכם.

<ורדה וירט לבנה: להיפך, אני לא סיימתי.

<ורדה וירט לבנה: סליחה חבר הכנסת וקנין, אני בדיוק רוצה להגיד שזה בדיוק הדבר הנכון היה לעשות.

<ורדה וירט לבנה: אני מצדיקה את זה שחבר כנסת או שר שבאים לקדנציות והם לא יודעים לכמה זמן, אני מצדיקה את זה שהם מהיום הראשון צריכים לקבל שכר יותר גבוה.

<ורדה וירט לבנה: כי השופט נמשך במסלול, הוא במסלול של ותק.

<ורדה וירט לבנה: לכן אני אומרת, זה שונה.

<ורדה וירט לבנה: אנחנו שונים.

<ורדה וירט לבנה: אין קשר בין מסלול השכר של שר וחבר כנסת למסלול השכר של השופט.

<ורדה וירט לבנה: השופט מתקדם לאט לאט בשכר לפי הוותק שלו, והדבר היחידי שנותן לו להתקדם זה השכר הממוצע במשק.

נורית קורן: מהו השכר ההתחלתי של שופט חדש?

<ורדה וירט לבנה: 28,000 בערך ברוטו – 29,000.

<מיכאל שפיצר: 29,000, ושכר יסוד - 39,000.

<ורדה וירט לבנה: וזה בסדר.

<מיכאל שפיצר: בתחילת הדרך, ב-83', המצב היה הפוך.

<מיכאל שפיצר: שופט השתכר 62,000 שקלים ישנים ושר השתכר 59,000 שקלים ישנים.

<מיכאל שפיצר: במהלך השנים התהפכו המספרים.

<ורדה וירט לבנה: וזה בסדר, אני מצדיקה את זה.

<ורדה וירט לבנה: להיפך, לא הבינו אותי.

משה גפני: הבנו.

משה גפני: כולם הבינו, היה ברור.

משה גפני: אני גם לא מוסיף את התוספות שיש לכם, זה בסדר.

משה גפני: כשזה יגיע להכרעה אביא את כל הפרטים

<מיכאל שפיצר: הרב גפני, עם כל התוספות המצב התהפך.

<ורדה וירט לבנה: זה בסדר שזה התהפך.

משה גפני: מה שהתהפך התהפך.

משה גפני: אני יכול להגיד לכם שהתהפכו הרבה דברים אצל חברי הכנסת.

משה גפני: אני לא דואג עכשיו לחברי הכנסת.

משה גפני: כל הדיון הזה הוא דיון שהוא איננו נכון כאשר מדובר על הצמדה.

משה גפני: הצמדה זה משהו אחר.

<מיכאל שפיצר: אבל אצלנו זה לא הצמדה, זה מנגנון - - -

משה גפני: זה לא מנגנון, אני חולק עליכם בעניין הזה.

משה גפני: הצמדה זה לא מנגנון.

משה גפני: הצמדה זה שמחליטים מהו השכר, ומכאן ואילך לא דנים יותר.

משה גפני: איך אתם אומרים?

משה גפני: אתם לא רוצים לבוא לפה כל פעם מחדש.

משה גפני: צריך שזה יהיה דבר קבוע.

<מיכאל שפיצר: השכר הממוצע הוא השיקוף של תוספות השכר שניתנות ל- - -

משה גפני: נראה בסוף מה עושים עם זה.

משה גפני: חבר הכנסת סמוטריץ, בבקשה.

משה גפני: אחריו – חבר הכנסת מיקי לוי.

משה גפני: נתכנס לסיכום.

בצלאל סמוטריץ': אדוני היושב-ראש, מצד אחד, אני מסכים שיש כנראה מקום לשים את הכול על השולחן בדיון מסודר בוועדה, בפורום מצומצם יותר אולי, וגם לבחון באמת את כל האספקטים של נושאי משרה שיפוטית, ולבדוק האם נכון להצמיד את זה גם לנושאי משרה אחרים במשק.

בצלאל סמוטריץ': אבל אני הולך להתנגד להחלטה שמונחת כאן בפנינו.

בצלאל סמוטריץ': אני חושב שהיא פופוליסטית.

בצלאל סמוטריץ': חשבתי שההחלטה ביחס לחברי הכנסת היתה פופוליסטית.

בצלאל סמוטריץ': אבל אנחנו, מה לעשות, אנשי ציבור, פוליטיקאים שצריכים לשלם את המחיר של הנראות הציבורית.

בצלאל סמוטריץ': שופטים עושים עבודת קודש קשה מאוד.

בצלאל סמוטריץ': זה לא סוד שאני לא רווה נחת מהרבה מאוד מפסיקותיהם.

בצלאל סמוטריץ': אבל המערכת כמערכת היא מערכת חשובה.

בצלאל סמוטריץ': הם צריכים להשתכר יפה.

מיקי לוי: וטוב שכך.

בצלאל סמוטריץ': וטוב שכך.

משה גפני: על מה אתה מדבר?

בצלאל סמוטריץ': אני אומר שאני על ההפחתה פה - - -

משה גפני: של האחוז האחד?

בצלאל סמוטריץ': כן.

בצלאל סמוטריץ': אני חושב שזה לא ראוי.

באסל גטאס: מצביעים על זה בכלל?

משה גפני: כן, על האחוז אחד מצביעים.

משה גפני: יש פה שני דברים.

מיקי לוי: הוא לא היה פה, ולכן אני אומר שזה בא מהם.

מיקי לוי: הם הציעו את זה ברוב טובם.

מיקי לוי: באמת, אני מאוד מעריך את זה.

בצלאל סמוטריץ': אז כך צריך להיות, בסדר?

בצלאל סמוטריץ': הם עשו את הצעד מבחינתם, ואני כחבר כנסת חושב שזה צעד לא נכון.

בצלאל סמוטריץ': זה פופוליזם.

בצלאל סמוטריץ': אם אתה עושה דיון עקרוני, יסודי ותפתח את כל שיטת העדכון – מקובל עליי.

בצלאל סמוטריץ': אבל עכשיו לעשות איזשהו משהו כזה, טלאי, טלאי, רק כדי שנרגיש טוב שאותנו דפקו אז ידפקו גם אותם?

בצלאל סמוטריץ': אמרתי שאני חושב שההפחתה כלפינו לא היתה במקומה והיתה פופוליסטית כחלק מהרדיפה של חברי הכנסת, ואני חושב שגם לנסות לגזור גזירה שווה בעיניי אין מקום.

בצלאל סמוטריץ': אם עד היום, וכל עוד לא ייקבע אחרת, יש מנגנון הצמדה קבוע, כך הוא צריך להתנהל.

בצלאל סמוטריץ': אני לא חושב שהם צריכים לוותר על אחוז.

בצלאל סמוטריץ': שוב, זה שאתם מוותרים, זה בסדר גמור.

בצלאל סמוטריץ': כך צריך להיות.

בצלאל סמוטריץ': אני חושב שזו טעות, אלא אם כן - - - קואליציונית - - -

משה גפני: תודה.

משה גפני: חבר הכנסת לוי.

מיקי לוי: אני מעביר את זכות הדיבור שלי לכבוד השופט.

<מיכאל שפיצר: הנקודה היא פשוטה – זה לא של ויתור פה.

<מיכאל שפיצר: קודם כל, אני מאוד מודה לחבר הכנסת סמוטריץ על הדברים.

<מיכאל שפיצר: אנחנו מאוד מעריכים אותם.

<מיכאל שפיצר: הנקודה היא שהגידול בשכר – היה השנה גידול חריג בשכר הממוצע שמקורו היה בהעלאת שכר המינימום.

<מיכאל שפיצר: זאת הסיבה שבגלל החריגות בעלייה של השכר הממוצע, הסכמנו להפחתה.

<מיכאל שפיצר: זה לא שבאו אלינו.

<מיכאל שפיצר: לא היה איזה מיקוח על העניין הזה, אלא ההבנה שלנו היתה שמאחר והיה גידול חריג בשכר המינימום שאנחנו מאוד מברכים על זה, ואני שבא מבתי הדין לעבודה מאוד מאוד מברך על כך, גם השופטת וירט לבנה, וכולנו.

<מיכאל שפיצר: לכן, סברנו שעל הדלתא הזאת אנחנו מוותרים על התוספת שהיא חריגה בגודלה, ולכן ויתרנו.

<מיכאל שפיצר: לא היה פה עניין פופוליסטי.

בצלאל סמוטריץ': אתם בסדר, אני לא חייב.

<מיכאל שפיצר: אני מאוד מעריך את זה.

<מיכאל שפיצר: הבהרנו גם שזה ויתור חריג שלא כל פעם שתהיה החלטה כזו אנחנו נצטרף אליה.

משה גפני: תודה.

משה גפני: האם יש עוד מישהו שרוצה להתייחס?

משה גפני: מיקי, בבקשה בקצרה.

מיקי לוי: האחוז שלהם הוא האחוז של גם הנשיא.

מיקי לוי: אני מציע שמישהו ירים טלפון, רק מבחינת נימוס.

משה גפני: הוזמנו, הם היו בישיבה הקודמת.

<שגית אפיק: הוזמנה לשכת הנשיא גם לישיבה הקודמת.

<שגית אפיק: לכן, נכתב גם מפורש בסדר היום – שזה חל גם על הנשיא.

מיקי לוי: סתם הצעה, אפילו לא המלצה.

מיקי לוי: הוא הנשיא.

משה גפני: אלעזר, בקצרה.

משה גפני: לא היית בהתחלה.

אלעזר שטרן: לכן, זה יהיה קצר מאוד.

אלעזר שטרן: ראשית, אני הייתי פשוט בדיונים בוועדת הכנסת.

אלעזר שטרן: שם אמר יושב-ראש הוועדה שכל הגופים שדיברתם עליהם עכשיו, ובכוונה אני אומר, התחלתם בשופטים, אבל עליתם לנשיא, מיוזמתם ויתרו גם כן על האחוז הזה.

משה גפני: כן, זה היה בישיבה הקודמת.

משה גפני: אני מאוד שיבחתי אותם על זה.

אלעזר שטרן: נכון, גם ביחס לנשיא.

אלעזר שטרן: שנית, אני אומר לבצלאל, לא כל דבר שעושים פוליטיקאים הוא פופוליסטי.

אלעזר שטרן: אני חושב שההחלטה לוותר על השכר, יש כאלה שעשו את זה מסיבות פופוליסטיות.

אלעזר שטרן: אבל יש כאלה שאמרו שהם מאמינים שאנחנו לא צריכים את התוספת הזו.

אלעזר שטרן: יש הרבה דברים פופוליסטים בבניין הזה, לצערנו.

אלעזר שטרן: אני דווקא חושב שההחלטה הזו היא - - -.

אלעזר שטרן: זה שהצטרפו אליה אחרים או שחיקו אותה, אני חושב שזה מהות הדמוקרטיה או המנהיגות.

משה גפני: אני אבקש לסכם ולהצביע לגבי האחוז הזה.

משה גפני: אני רוצה שנדע שאנחנו מדברים במדינה שיש בה אנשים שרעבים ללחם ושמקבלים שכר של 4,000 שקל או של 5,000 שקל כששני בני הזוג עובדים.

משה גפני: אנחנו מקבלים החלטות לגביהם וגם השופטים מקבלים החלטות לגביהם.

משה גפני: מקבלים החלטות על האנשים מהסוג הזה.

משה גפני: אנחנו מקבלים את הפניות האלה.

משה גפני: אם זה פופוליסטי – אני פופוליסט.

משה גפני: אני כל השנים פה, 26 שנה, מדבר באותה שפה, ואני מדבר גם על עצמי את אותו דבר.

בצלאל סמוטריץ': אני מבהיר שלא התכוונתי אליך, חס וחלילה.

בצלאל סמוטריץ': כל השיח הוא שיח - - -

משה גפני: לא.

משה גפני: התכוונת – לא רלוונטי.

משה גפני: אתה לא ברשות דיבור עכשיו – זה בסדר.

משה גפני: אתה אף פעם לא מתכוון, אתה רק אומר ההיפך מכולם.

משה גפני: מדובר על העלאת שכר חריגה של נושאי משרה ששכרם מוצמד לשכר הממוצע במשק.

משה גפני: המדד הוא בקושי 0%, אפילו פחות מזה.

משה גפני: לאנשים אין אוכל לקנות לילדים שלהם, ופה מעלים שכר ב-6%.

משה גפני: באה ועדת הכנסת, לטעמי פחות מדי, כיוון שבעבר זה היה אחרת, לא נתנו הצמדה בכלל כשהיה מצב כלכלי קשה, והחליטה להפחית שכר.

משה גפני: השופטים ברוב אצילותם בדיון שהתקיים כאן קודם, והיה כאן הנציג של נשיא המדינה, אמרו שאנחנו מצטרפים, ותוך כדי הדיון.

משה גפני: בהתחלה חשבו והתייעצו ביניהם, ואמרו שהם מפחיתים באחוז אחד לפחות סמלי.

משה גפני: זה לא שהשכר לא מוצמד בעוד 5%, הוא מוצמד.

משה גפני: הוא אחוז אחד פחות, וזה עיוות של העניין.

משה גפני: לכן, אני מציע שהיועצת המשפטית תקרא את הנושא הזה של אחוז אחד הפחתה כדי שאני אוכל לחתום כי אנחנו מגיעים לראשון בחודש, אם אכן הוועדה תאשר את זה.

משה גפני: אם תקבל את העמדה של חבר הכנסת סמוטריץ אז לא נפחית באחוז אחד.

משה גפני: אם יקבלו את עמדת חברי הוועדה אז יפחיתו באחוז אחד.

משה גפני: אני במקביל לא מצביע על הנושא הזה של הצמדה.

משה גפני: אני לוקח דיאלוג.

משה גפני: אנחנו נצטרך להקים פה מישהו מהאופוזיציה, מישהו מהקואליציה, יחד איתי כדי לשבת אתכם.

משה גפני: אני מבקש שתדעו, תלמדו, את החוק עוד הפעם.

משה גפני: אני יכול לבוא יום אחד לוועדה ולהגיד: אני רוצה שהכול יוצמד בשווה ויוצבע בניגוד לדעתם של כל האחרים, של השופטים, של נשיא המדינה, כל מי שאנחנו ועדת השירות שלו.

משה גפני: אני לא רוצה לעשות את זה.

משה גפני: אני רוצה לפתור את הבעיות שלכם, לדון על השכר שלכם, ולקבל החלטה.

משה גפני: אנחנו רשאים לקבל החלטות.

משה גפני: יכול להיות שיש דברים שמגיעים לכם ואתם לא מקבלים.

משה גפני: לכן, הטענה שנובעת מהעניין הזה להגיד: ההצמדה זה חלק מהעניין.

משה גפני: אני עברתי פה שכר של חברי כנסת.

משה גפני: זה לא כל כך עניין אותי, אבל עברתי פה שכר של חברי כנסת.

משה גפני: מצבם של חברי הכנסת מבחינת השכר הוא הרבה יותר נמוך ממה שהיה לפני 24 - 25 שנה כשאני מקבלת משכורת פעם ראשונה.

משה גפני: אני מציע שכל אחד יסתכל על הדשא בחצר שלו.

משה גפני: לא אנחנו נסתכל אצלכם, לא אתם תסתכלו אצלנו.

<מיכאל שפיצר: זה בדיוק מה שאנחנו מבקשים.

משה גפני: אבל אנחנו ועדת שירות ואני קורא לכם לשבת ולדון על העניין הזה.

משה גפני: אני מקווה שנגיע לפתרון אחיד.

<ורדה וירט לבנה: היינו רוצים להיות גם מוזמנים.

<ורדה וירט לבנה: גם אנחנו רוצים להיות חלק.

משה גפני: בוודאי, זה בהסכמה.

משה גפני: אתם תמיד מוזמנים.

משה גפני: גם אם נצביע נגדכם אתם תוזמנו.

משה גפני: אני מקווה שלא נגיע לזה.

<ורדה וירט לבנה: קצת יותר זמן מראש כדי שנוכל ל - - -

משה גפני: בסדר.

משה גפני: בסדר.

משה גפני: עכשיו הייתי חייב לעשות את הישיבה בגלל שגם אם אנחנו רוצים להוריד את האחוז, אנחנו לא יכולים אחרת.

משה גפני: בבקשה, תקראי.

<שגית אפיק: "החלטת משכורת נשיא המדינה (הוראת שעה ועדכון המשכורת), התשע"ו–2015 נצביע?

משה גפני: מי בעד ההחלטה של הפחתת אחוז אחד אצל נשיא המדינה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – 2 החלטת משכורת נשיא המדינה (הוראת שעה ועדכון המשכורת), התשע"ו–2015, אושרה.

משה גפני: שניים נמנעו, ההפחתה.

משה גפני: אושרה.

<שגית אפיק: "החלטת משכורת נושאי משרה שיפוטית (הוראת שעה ועדכון המשכורת), התשע"ו–2015

<שגית אפיק: ההמשך - 2017 יתבסס על העדכון של 2016.

<שגית אפיק: זאת אומרת, האחד אחוז הזה לא יוחזר בשנת 2017.

<שגית אפיק: העדכון של 2017 יתבסס על - - -

משה גפני: מי בעד האישור ירים את ידו?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – 2 החלטת משכורת נושאי משרה שיפוטית (הוראת שעה ועדכון המשכורת), התשע"ו–2015, אושרה.

משה גפני: אחד נגד, שניים נמנעו.

משה גפני: אושר.

משה גפני: תודה רבה, אני מודה לכם.

משה גפני: אנחנו נהיה בקשר כדי לראות איך אנחנו מפעילים את המנגנון הזה.

<ורדה וירט לבנה: בסדר גמור, תודה רבה.

<מיכאל שפיצר: תודה רבה.

משה גפני: להתראות.